ครั้งแรกที่ได้รับการรักษา หนูได้ยา เซอทราลีน+โคลนาซีแพม มากินค่ะ ปรากฎว่าอาการดีขึ้นค่ะ แต่พอนัดครั้งที่สอง เปลี่ยนยาให้เป็น เวนลาฟาซีน+ทราโซโดน+โคลนาซีแพม ช่วงหลังๆหนูรู้สึกอาการไม่ค่อยดีเลยค่ะ เริ่มมีอารมณ์ร้ายขึ้น โมโหง่าย จากที่เป็นคนใจเย็น มีความคิดอยากฆ่าตัวตายมากขึ้น แพนิคมากขึ้น เครียดง่าย ร้องไห้บ่อย น้ำหนักลดลง(ไม่แน่ใจว่าเกี่ยวมั้ย) รู้สึกว่ามันเปลี่ยนไปมากเลยค่ะ ควรทำอย่างไรดีคะ
สวัสดีค่ะ โรคซึมเศร้า เป็นภาวะความผิดปกติทางอารมณ์ที่ผู้ป่วยอาจรู้สึกเศร้า สิ้นหวัง ช่วยเหลือตัวเองไม่ได้ หรือรู้สึกว่าตนด้อยค่า แม้ความรู้สึกและอารมณ์เหล่านี้จะเกิดขึ้นได้กับทุกคนเป็นครั้งคราว โดยหากมีอาการเป็นค่อนข้างนาน แพทย์อาจมีการใช้ยาเพื่อช่วยบรรเทาอาการการใช้ยาต้านเศร้าก็เพื่อช่วยในการปรับสมดุลของสารเคมีในสมองที่ควบคุมอารมณ์และความเครียด ยาต้านเศร้ามีหลายชนิดให้เลือกใช้ ผู้ป่วยอาจต้องลองเปลี่ยนตัวยา เพื่อค้นหาตัวยาที่จะได้ผลดีที่สุดและมีผลข้างเคียงต่อตนเองน้อยที่สุดโดยอยู่ภายใต้การดูแลของแพทย์ และควรใช้ยาควรปฏิบัติตามคำสั่งแพทย์อย่างเคร่งครัด ยาอาจใช้เวลาในการเห็นผลนาน 3-4 สัปดาห์ และไม่ควรหยุดยาเองเมื่ออาการดีขึ้นหากมีการปรับยามา อาจจะลองกินยาตัวใหม่ให้ครบ 3-4 สัปดาห์ก่อน ถ้าไม่ดีขึ้นจริงๆ หรือในระหว่างนี้อาการแย่ลงมากๆ อาจจะกลับไปพบจิตแพทย์ที่ดูแล และแจ้งอาการให้ทราบ การปรับยานั้น แพทย์จะประเมินจากการตรวจร่างกายและพูดคุยกันร่วมกับวางแผนการรักษาร่วมกับผู้ป่วยอีกครั้งค่ะ